Η **Ακίκο Ντομότο** (ιαπωνικά: 堂本 暁子, *Dōmoto Akiko*) είναι Ιαπωνέζα πολιτικός, γεννημένη στις 31 Ιουλίου 1932, η οποία, μεταξύ άλλων, διετέλεσε Κυβερνήτης της Νομαρχίας της Τσίμπα από το 2001 έως το 2009, ενώ, παράλληλα, αποτέλεσε την πρώτη εκλεγείσα γυναίκα κυβερνήτη της συγκεκριμένης νομαρχίας, καθώς και την τρίτη, συνολικά, γυναίκα κυβερνήτη στην Ιαπωνία.

Νεανικά χρόνια και σπουδές
--------------------------

Η Ακίκο Ντομότο φοίτησε, έως το 1959, στο *Tokyo Woman's Christian University*, προτού, στη συνέχεια, εργαστεί για λογαριασμό του τηλεοπτικού σταθμού *Tokyo Broadcasting System*. Το 1980, σκηνοθέτησε το ντοκιμαντέρ *Baby Hotel*, το οποίο και βραβεύτηκε από την *Japan Newspaper Publishers and Editors Association*.

Εκλογική σταδιοδρομία
---------------------

### Βουλευτής και πρόεδρος του Νέου Κόμματος Σακιγκάκε

Κατά τη διάρκεια των 15ων εκλογών της Βουλής των Αντιπροσώπων της Ιαπωνίας, η Ντομότο εξελέγη ως βουλευτής για λογαριασμό του Ιαπωνικού Σοσιαλιστικού Κόμματος, χάρη στη θεσμοθετημένη αρχή της αναλογικής. Κατά τη διαδικασία ανανέωσης του ημίσεος των μελών της Βουλής των Συμβούλων στις 23 Ιουλίου 1995, βρισκόταν μεταξύ των προτεινόμενων υποψηφίων του Νέου Κόμματος Σακιγκάκε, στο οποίο και είχε ενταχθεί το 1994, εντός της αναλογικής εκλογικής λίστας του. Η ίδια, τελικώς, εξελέγη, ενώ, στη συνέχεια, ανέλαβε την ηγεσία της κοινοβουλευτικής ομάδας του Νέου Κόμματος Σακιγκάκε στην άνω βουλή. Κατά τη διάρκεια της θητείας της, αγωνίστηκε υπέρ της ισότητας μεταξύ ανδρών και γυναικών, καθώς και κατά της παιδικής πορνείας και της ενδοοικογενειακής βίας, μεταξύ άλλων καταγγέλλοντας, το 1999, τον σεξισμό της Κυβερνήσεως της Ιαπωνίας, η οποία, εντός συντόμου χρονικού διαστήματος, είχε νομιμοποιήσει την χρήση χαπιών Βιάγκρα, ωστόσο, εξακολουθούσε να απαγορεύει την χρήση αντισυλληπτικών χαπιών. Επίσης, αντιτάχθηκε στην χρήση περιορισμών και πιέσεων ως θεραπευτικό μέσο. Ακόμη, αγωνίστηκε προκειμένου να νομιμοποιηθούν οι εκτρώσεις στην Ιαπωνία.

Έπειτα από την αποτυχία του κόμματός της στις ιαπωνικές βουλευτικές εκλογές του 1996, ο πρόεδρός του, Σόιτσι Ίντε, παραιτήθηκε, ενώ η Ακίκο Ντομότο τον διαδέχθηκε, διατηρώντας το συγκεκριμένο αξίωμα έως το 2001, ημερομηνία κατά την οποία παραιτήθηκε των κοινοβουλευτικών της δραστηριοτήτων, καθώς και της προεδρίας του κόμματος, προκειμένου να θέσει υποψηφιότητα για την ανάληψη της διακυβέρνησης της Νομαρχίας της Τσίμπα ως ανεξάρτητη υποψήφια, παρά το γεγονός πως έχαιρε της υποστήριξης του Νέου Κόμματος Σακιγκάκε.

### Κυβερνήτης της Τσίμπα

Η Ακίκο Ντομότο, το 2008.
Ανέλαβε το συγκεκριμένο αξίωμα, καθιστάμενη, ως αποτέλεσμα, η πρώτη γυναίκα κυβερνήτης της συγκεκριμένης νομαρχίας, καθώς και η πρώτη ως ανεξάρτητη υποψήφια. Ιδιαιτέρως ευαισθητοποιημένη απέναντι στα περιβαλλοντικής φύσεως ζητήματα · , πήρε θέση κατά την εκλογή της ακυρώνοντας σχέδιο το οποίο στόχευε στην αντικατάσταση των υγροβιότοπων του Σανμπάνζε με ένα κέντρο επεξεργασίας λυμάτων, ως συνέπεια, συμβάλλοντας στη διατήρηση ενός εκ των τελευταίων καταφυγίων μεταναστευτικών πτηνών στην περιοχή του Κόλπου του Τόκιο · , τηρώντας, ως εκ τούτου, μία εκ των προεκλογικών δεσμεύσεών της ·. Ο προϋπολογισμός ο οποίος είχε παραχωρηθεί για το συγκεκριμένο σχέδιο, στη συνέχεια, αναδιανεμήθηκε σε σχέδια η ιδέα των οποίων προήλθε από τους πολίτες της Νομαρχίας της Τσίμπα, καθώς η ενεργός συμμετοχή των πολιτών είχε ιδιαίτερη σημασία για την Ντομότο. Οι ακτιβιστές της εποχής χαιρέτησαν την συγκεκριμένη κίνηση της κυβερνήτη. Παράλληλα, το 2002, για λόγους διαφάνειας απέναντι στους ψηφοφόρους της, ξεκίνησε την κοινοποίηση των εσόδων της ως κυβερνήτης, παρά το γεγονός πως ουδεμία υποχρέωση είχε να προβεί σε παρόμοια κίνηση. 

Παρά το γεγονός πως, αρχικώς, εξέτασε το ενδεχόμενο υποψηφιότητάς για τρίτη θητεία ως Κυβερνήτης της Τσίμπα, ωστόσο, τελικώς, αποφάσισε να μην θέσει υποψηφιότητα για το συγκεκριμένο αξίωμα, αποχωρώντας από την ενεργό πολιτική δράση σε ηλικία 77 ετών, έπειτα από διάστημα παρουσίας διάρκειας 8 ετών στη διακυβέρνηση της Τσίμπα. Κατά τη διάρκεια των εκλογών που ακολούθησαν, η ίδια υποστήριξε τον Γιοσίντα Χίρα, ωστόσο ο τελευταίος ηττήθηκε απέναντι στον Κενσάκου Μορίτα, ο οποίος και την διαδέχθηκε.

Φωτοθήκη
--------

* Η Ακίκο Ντομότο, το 2005.Η Ακίκο Ντομότο, το 2005.
* Η Ακίκο Ντομότο κατά τη διάρκεια παρουσίασης προϊόντων προερχόμενων από τη Νομαρχία της Τσίμπα, το 2008.Η Ακίκο Ντομότο κατά τη διάρκεια παρουσίασης προϊόντων προερχόμενων από τη Νομαρχία της Τσίμπα, το 2008.
* Η Ακίκο Ντομότο, 2007.Η Ακίκο Ντομότο, 2007.

Παραπομπές
----------

1. 1 2 3 4  (Αγγλικά) John Zumerchik· Steven Laurence Danver (2010). *Seas and Waterways of the World: An Encyclopedia of History, Uses, and Issues, Volume 1*. σελ. 516.
2. ↑  (Αγγλικά) «Akiko Domoto». *Bloomberg News*. 2 Ιουλίου 2011. Ανακτήθηκε στις 1 Νοεμβρίου 2018.
3. ↑  (Αγγλικά) Yuki Matsuoka (16 Οκτωβρίου 2012). «Japanese experts call for gender equality». *ReliefWeb*. Ανακτήθηκε στις 1 Νοεμβρίου 2018.
4. ↑  (Αγγλικά) Richard Pierre Claude (2002). *Science in the Service of Human Rights*. University of Pennsylvania Press. σελ. 48.
5. ↑  (Αγγλικά) Tomoko Otake (19 Ιουλίου 2017). «Citizens group calls for review on use of restraints after New Zealand teacher's death». *Japan Times*. Ανακτήθηκε στις 1 Νοεμβρίου 2018.
6. ↑  (Αγγλικά) Marianne Githens· Dorothy McBride Stetson (8 Οκτωβρίου 2013). *Abortion Politics: Public Policy in Cross-Cultural Perspective*. Routledge. σελ. 129.
7. ↑  (Αγγλικά) Jeffrey Kopstein· Mark Lichbach· Stephen E. Hanson (21 Ιουλίου 2014). *Comparative Politics: Interests, Identities, and Institutions in a Changing Global Order*. Cambridge University Press. σελ. 183.
8. ↑  (Αγγλικά) Naonori Kodate· Kashiko Kodate (2015). *Japanese Women in Science and Engineering: History and Policy Change*. σελ. 77.
9. ↑  (Αγγλικά) «Chiba sends a signal to the parties». *Japan Times*. 30 Μαρτίου 2001. Ανακτήθηκε στις 1 Νοεμβρίου 2018.
10. ↑  (Αγγλικά) Mick Corliss (6 Σεπτεμβρίου 2001). «Wetland conservation efforts gain ground». *Japan Times*. Ανακτήθηκε στις 1 Νοεμβρίου 2018.
11. ↑  (Αγγλικά) Stephen Hesse (26 Ιουλίου 2001). «Environmentalist on the stump». *Japan Times*. Ανακτήθηκε στις 1 Νοεμβρίου 2018.
12. 1 2 3  (Αγγλικά) Jeff Kingston (2004). *Japan's Quiet Transformation: Social Change and Civil Society in the Twenty-first Century*. Psychology Press. σελ. 147.
13. ↑  (Αγγλικά) Stephen Hesse (22 Νοεμβρίου 2001). «Singing the praises of glorious mud flats». *Japan Times*. Ανακτήθηκε στις 1 Νοεμβρίου 2018.
14. ↑  (Αγγλικά) Atsuo Tsuji (7 Νοεμβρίου 2005). «Summary of the Status of Japanese Wetlands During the Past Triennium, and Outlook for the Next Triennium». *Japan Wetlands Action Network*. Αρχειοθετήθηκε από το πρωτότυπο στις 10 Δεκεμβρίου 2019. Ανακτήθηκε στις 1 Νοεμβρίου 2018.
15. ↑  (Αγγλικά) «Domoto promises further review of contentious works». *Japan Times*. 21 Απριλίου 2001. Ανακτήθηκε στις 1 Νοεμβρίου 2018.
16. ↑  (Αγγλικά) «Governors' income averages 23 million yen». *Japan Times*. 2 Ιουλίου 2002. Ανακτήθηκε στις 1 Νοεμβρίου 2018.
17. ↑  (Ιαπωνικά) «宣言ではないが…堂本知事３選ヤル気満々». *Asahi Shinbun*. 23 Ιανουαρίου 2009. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 1 Νοεμβρίου 2018. CS1 maint: Unfit url (link)
18. ↑  (Αγγλικά) «Five vie to run for Chiba governor». *Japan Times*. 13 Μαρτίου 2009. Ανακτήθηκε στις 1 Νοεμβρίου 2018.
19. ↑  (Ιαπωνικά) «平成21年中に予定される選挙». *Νομαρχία της Τσίμπα*. Αρχειοθετήθηκε από το πρωτότυπο στις 2 Μαΐου 2009. Ανακτήθηκε στις 1 Νοεμβρίου 2018. CS1 maint: Unfit url (link)

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ακίκο Ντομότο** |

* (Αγγλικά) Akiko Domoto (2011). «Disaster and Biodiversity from the Perspective of Gender». *Biodiversity Network Japan*. . [*νεκρός σύνδεσμος*]

  


|  |  |
| --- | --- |
| 

|  |
| --- |
| * Πύλη:Πολιτική
* Πύλη:Ιαπωνία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 230627558
* LCCN: nb2001006234
* ISNI: 0000 0003 6516 5079
* GND: 1285971760
* NDL: 00146463

 |

 |